  Туспуктэм: Руслан Нуриахметов Наталия Сильвестрова 2023-тӥ арын 1-тӥ куартолэзе Удмуртиын Тулыслэн но Ужлэн нуналзылы сӥзем демонстраци уз луы. Куартолэзь праздникъёслы дасяськон сярысь кар но ёрос кивалтӥсьёсын кенешонын вераськон мынӥз. Со сярысь Удмуртилэн тӧроез Александр Бречалов «ВКонтакте» мерлыко вотэсысь бамаз ивортӥз. « Таяз арын кунысь вань улсовылъёсын сяме пырем демонстарциослэсь форматсэс воштыны пумкылъян кутэмын. Соин ик Киров нимо паркын тулыслэн но ужлэн фествиальзы ортчоз, праздник совето вакыт тупась луоз. Шор карлудын выжыослэн герӟаскемзылы сӥзем туспуктэмъёсын адӟытон радъяськоз » Александр Бречалов, Удмуртилэн тӧроез Тодэ вайытом, 9-тӥ куартолэзе «Быронтэм полклэн» шествиез но азьло форматэн уз луы. Александр Бречаловлнэ кылъёсызъя, луоз «Бессмертный автополк» и «Бессмертный полк онлайн». Быдӟым Атыкай Оже пыриськемъёсты данъян понна элькунын улӥсьёс Удмуртилэн буре ваён книгазэ кылдытонэ пыриськыны быгато. Со понна кунмес утем геройёс сярысь тодэтъёсын каръёсысь яке ёросъёсысь муниципал архивъёсы вазиськоно.  « Милям вань Буре ваён книга, отын 134 сюрс быремъёс но ышемъёс сярысь ивортон люкамын. Но озьы ик фронтысь берытскем 170 сюрс улосчиосмы сярысь но шонер иворъёс люканы кулэ » Александр Бречалов, Удмуртилэн тӧроез Ватсалом, 2022-тӥ арын Удмуртиын Тулыслэн но Ужлэн нуналзылы сӥзем демонстрацие 25 сюрслэсь трос адями пыриськиз. Тегъёс: Ижкар Удмуртия Мерлык  